《次韵徐君载见寄》
宋代·艾可翁

不必相逢啸语春，本然心迹自相亲。
青山我已卧三载，白社君相与一人。
乱后事非京国旧，雨馀秋共客愁新。
躬耕谷口云应满，何处堪寻郑子真。

作者简介：艾可翁，字元宪，号蕙山。江西东乡人。艾可叔弟。南宋诗人。工文词，善兵法。咸淳年间，江万里荐于朝廷，为为朝议郎。贾似道逐万里，目为同党，遂弃官不仕。隐居故里，从事诗歌创作，其中以抒亡国之恨者为多。著有《蕙山愁吟》，不传。《全宋诗》卷三六○六录其诗28首。《江西诗征》收录其诗作《山居杂兴》、《兵火后野望》等20首。事见《江西诗征》卷二三。